Komisijos ataskaita Europos Parlamentui ir Tarybai apie EŽŪGF išlaidas Išankstinio perspėjimo sistema Nr. 6-7/2007 /* SEK/2007/1078 galutinis */





[pic] | EUROPOS BENDRIJŲ KOMISIJA | Briuselis, 20.8.2007 SEK(2007) 1078 galutinis KOMISIJOS ATASKAITA EUROPOS PARLAMENTUI IR TARYBAI apie EŽŪGF išlaidas Išankstinio perspėjimo sistema Nr. 6-7/2007 TURINYS 1. ĮVADAS 3 2. ASIGNUOTOSIOS PAJAMOS 3 3. CUKRAUS PRAMONėS RESTRUKTūRIZAVIMO FONDAS 4 4. 2007 M. BIUDžETO VYKDYMO PASTABOS 4 5. IšVADOS 5 1. ĮVADAS Priede pateikiami duomenys apie laikotarpio nuo 2006 m. spalio 16 d. iki 2007 m. gegužės 31 d. faktinį biudžeto vykdymą, palyginti su išlaidų vertinimu, parengtu remiantis Tarybos reglamento (EB) Nr. 1290/2005[1] 20 straipsnio nuostatomis nustatytu rodikliu. 2. ASIGNUOTOSIOS PAJAMOS Remiantis naujojo BŽŪP finansinio reglamento (EB) Nr. 1290/2005 34 straipsnio nuostatomis, įplaukos, gautos ištaisius finansines klaidas pagal sprendimus dėl sąskaitų atitikties patvirtinimo, įplaukos susigrąžinus sumas dėl pažeidimų ir įplaukos, gautos taikant pieno mokestį, yra laikomos pajamomis, skirtomis finansuoti BŽŪP išlaidas. Tokios pajamos buvo apskaičiuotos sudarant 2007 m. biudžetą – į šias apskaičiuotas sumas biudžeto valdymo institucija atsižvelgė priimdama 2007 m. biudžeto asignavimus. Konkrečiai: - apskaičiuota, kad įplaukos, gautos taikant pieno mokestį, turėtų sudaryti 349,0 mln. EUR; į jas atsižvelgta sumažinant pieno ir pieno produktų sektoriui prašytus asignavimus – šiam sektoriui biudžeto valdymo institucija skyrė 587,0 mln. EUR sumą; - apskaičiuota, kad įplaukos susigrąžinus sumas po atitikties patvirtinimo turėtų sudaryti 568,0 mln. EUR, o įplaukos susigrąžinus sumas dėl pažeidimų – 70,0 mln. EUR. Į bendrą 638,0 mln. EUR sumą atsižvelgta sumažinant bendrosios išmokos schemai prašytus asignavimus – šiai schemai biudžeto valdymo institucija skyrė 27 918,0 mln. EUR. Pridedamoje lentelėje pateikiama asignuotųjų pajamų panaudojimo ataskaita – iki 2007 m. gegužės 31 d. surinkta 754,7 mln. EUR tokių pajamų. Konkrečiai: - iš pieno mokesčio gauta apie 353,9 mln. EUR suma, palyginti su iš pradžių planuota 349,0 mln. EUR. suma; - po atitikties patvirtinimo susigrąžintos sumos sudarė apie 332,2 mln. EUR, tačiau iki biudžetinių metų pabaigos numatoma gauti papildomų sumų; - įplaukos susigrąžinus sumas dėl pažeidimų sudarė apie 68,7 mln. EUR, tačiau iki biudžetinių metų pabaigos numatoma gauti papildomų sumų. Vadovaujantis taikytinomis taisyklėmis, visos šios pajamos ar jų dalis gali būti panaudotos EŽŪGF išlaidoms finansuoti, jei biudžeto valdymo institucijos skirtų biudžeto asignavimų nepakanka valstybių narių patirtoms išlaidoms finansuoti. Jei visos šios pajamos ar jų dalis nepanaudojama, ji automatiškai perkeliama į kitus biudžetinius metus. 3. CUKRAUS PRAMONėS RESTRUKTūRIZAVIMO FONDAS Laikinos restruktūrizavimo sumos cukraus sektoriuje vertinamos kaip asignuotosios pajamos, kuriomis ketinama finansuoti cukraus pramonės restruktūrizavimo pagalbą ir kitą restruktūrizavimo fonde numatytą pagalbą. 2006–2007 prekybos metais šios sumos yra susijusios su ūkio subjektų turimomis kiekybinėmis cukraus, inulino sirupo ir izogliukozės kvotomis; šias sumas valstybės narės turi sumokėti į fondą dviem dalimis, kurių mokėjimo terminai – 2007 m. kovo 31 d. ir lapkričio 30 d. Kovo mėn. pabaigoje valstybės narės jau buvo sumokėjusios pirmąją restruktūrizavimui skirtų mokėtinų sumų dalį, kuri sudarė 1 287,2 mln. EUR. 4. 2007 M. BIUDžETO VYKDYMO PASTABOS Toliau trumpai komentuojamos priežastys, dėl kurių susidarė didžiausi faktinio ir numatyto 2007 m. biudžeto vykdymo tam tikruose sektoriuose skirtumai. 4.1. Pinigų veiksniai Per minėtą laikotarpį patirtos išlaidos apima išlaidas dėl JAV dolerio ir euro kurso kitimo. Šio kurso kitimo tendencijos daugiausia veikia eksporto grąžinamąsias išmokas už žemės ūkio produktus, ypač už grūdus bei cukrų, ir tam tikrą nacionalinę pagalbą, pavyzdžiui, pagalbą už medvilnę. Vadovaujantis Reglamento (EB) Nr. 1290/2005 21 straipsniu, biudžeto valdymo institucijos priimtas biudžetas parengtas remiantis vidutiniu 2006 m. liepos–rugsėjo mėn. JAV dolerio ir euro kursu, t. y. 1 EUR lygus 1,27 USD. Reikėtų pažymėti, kad nuo 2006 m. rugpjūčio 1 d. iki 2007 m. gegužės 31 d. vidutinis kursas buvo apytiksliai toks: 1 EUR lygus 1,31 USD, t. y. 3,1 % didesnis už kursą, kuriuo remtasi rengiant 2007 m. biudžetą. 4.2. Rinkos veiksniai 4.2.1. Javai (– 301,2 mln. EUR) Dėl itin palankių vidaus ir išorės sąlygų grūdų rinkoje ir dėl atitinkamai pakilusių vidaus rinkos kainų pirkta mažiau ir parduota daugiau grūdų viešajam sandėliavimui, taip pat sumažėjo eksporto grąžinamųjų išmokų išlaidos, dėl to numatoma, kad iki biudžetinių metų pabaigos šio sektoriaus biudžeto asignavimai nebus išnaudoti. 4.2.2. Grąžinamosios išmokos už 1 priede neįrašytus produktus (– 60,4 mln. EUR) Numatoma, kad valstybių narių išlaidos eksporto grąžinamosioms išlaidoms už perdirbtus žemės ūkio produktus bus mažesnės bendrai sumažėjus eksporto grąžinamųjų išmokų už įvairius susijusius produktus dydžiui. Numatoma, kad ši padėtis nesikeis iki biudžetinių metų pabaigos. 4.2.3. Cukrus (+ 148,5 mln. EUR) Šiuo metu biudžeto asignavimų panaudojimas, palyginti su rodikliu, viršijamas pirmiausia dėl to, kad išaugo eksportuojamo cukraus, įskaitant laisvai parduodamą ir viešajam sandėliavimui skirtą cukrų, kiekis. 4.2.4. Vaisiai ir daržovės (– 68,9 mln. EUR) Šiuo metu biudžeto asignavimai, palyginti su rodikliu, ne visiškai panaudojami pirmiausia dėl to, kad sumažėjo pomidorų, už kurių perdirbimą iki šiol buvo teikiama pagalba, kiekis. Be to, gamintojų organizacijų veiklos lėšos įsisavinamos lėčiau, palyginti su atitinkamu rodikliu. 4.2.5. Pienas ir pieno produktai (+ 96,0 mln. EUR) Nuo 2007 m. gegužės 31 d. biudžeto asignavimai, palyginti su rodikliu, buvo viršijami. Šiuo metu Komisija numato, kad asignavimai viršijami laikinai. Reikėtų pažymėti, kad šio asignavimų viršijimo, palyginti su rodikliu, priežastys yra techninės, nes nuo 2007 m. biudžete pajamos, gautos taikant pieno mokestį (iš pradžių apskaičiuota 349,0 mln. EUR suma), yra laikomos EŽŪGF skirtomis pajamomis. Šios pajamos nebuvo įtrauktos į prašytus ir biudžeto valdymo institucijos šiam sektoriui skirtus 2007 m. biudžeto asignavimus, todėl rodiklis taikomas už šią sumą mažesniems asignavimams. Būtent dėl to vykdant biudžetą asignavimai viršijami. Jei atsižvelgiama į pajamas, gautas taikant pieno mokestį, kurias iš pradžių buvo numatyta skirti pieno sektoriui, šiame sektoriuje būtų nepanaudota 126,1 mln. EUR asignavimų. 4.3. Tiesioginė pagalba (– 726,4 mln. EUR) Nuo gegužės 31 d. nepanaudotų biudžeto asignavimų, palyginti su rodikliu, buvo 2,0 % – tai pirmiausia buvo susiję su kita tiesiogine pagalba. Remiantis valstybių narių prognozuojamomis išlaidomis iki liepos mėn. pabaigos, numatoma, kad ši padėtis iš esmės pasikeis – biudžeto asignavimai, palyginti su rodikliu, bus viršyti 0,3 %. Kadangi aiškios biudžeto vykdymo tendencijos nebuvo galima nustatyti, Komisijos tarnybos kreipėsi į valstybes nares, siekdamos išsiaiškinti įvairius šių schemų vykdymo aspektus ir nustatyti numatomą mokėjimų pagal šį skyrių dydį laikotarpiui iki biudžetinių metų pabaigos. Jei atsižvelgiama į pajamas, gautas susigrąžinus sumas po atitikties patvirtinimo ir dėl pažeidimų, kurias iš pradžių ketinta skirti bendrosios išmokos schemai, tiesioginės pagalbos skyriuje nuo gegužės 31 d. būtų nepanaudota 1 337,0 mln. EUR asignavimų. 5. IšVADOS Nuo 2006 m. spalio 16 d. iki 2007 m. gegužės 31 d. panaudota 37 944,1 mln. EUR biudžeto asignavimų, t. y. šių asignavimų nepanaudota bendra suma yra maždaug 1 022,9 mln. EUR daugiausia tiesioginės pagalbos ir mažesniu mastu rinkos priemonių skyriuose. Nepanaudotų asignavimų, susijusių su rinkos priemonėmis, dalis biudžetinių metų pabaigoje turėtų padidėti. Dabartinė tiesioginei pagalbai skirtų 2007 m. biudžeto asignavimų padėtis turėtų pasikeisti – nors šiuo metu jie ne visiškai panaudojami, vėliau jie turėtų būti viršijami. PRIEDAS [pic] [1] OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).